**Годишен план за 2022 година на**

 **НЧ”Пробуда -1923г.” , с.Яврово, община Куклен ул.” В.Левски”№ 19**

e-mail:probuda\_1923@abv.bg

 **ОСНОВНИ ЦЕЛИ И ЗАДАЧИ:**

-да опазва културно-историческото наследство и националните традиции;

 -да поддържа и обогатява материалната си база;

 -да разшири обхвата на читалищната дейност за привличане на още по –голям брой читатели и потребители.

-да развива ползотворното сътрудничество между читалищата на територията на община Куклен , региона и страната;

 -да поддържа активно партньорство с общинската администрация и НПО, както и с културните институции и бизнеса за взаимна полза.

 **БИБЛИОТЕЧНА ДЕЙНОСТ:**

 -обновяване на библиотечния фонд, в зависимост от читателските интереси.

-осъществяване на изложби, свързани с бележити дати на личности и събития от местен, регионален и национален характер -провеждане на срещи и литературни четения на новоиздадена литература и млади автори.

- подобряване дейността на библиотеката, съобразена с интересите и нуждите на населението, чрез различни форми на културно – масовата работа.

 **КУЛТУРНО-МАСОВА ДЕЙНОСТ:**

-осъществяване на културния календар за читалищните прояви;

 -повишаване на художественото и жанрово разнообразие на културните мероприятия; -участие в културните мероприятия на общината;

 -честване на официалните и традиционни празници, сборове и годишнини;

-провеждане на мероприятия, свързани със съхраняването, развитието и популяризирането на местни традиции и обичаи

 **ЛЮБИТЕЛСКО ХУДОЖЕСТВЕНО ТВОРЧЕСТВО:**

-активно участие на любителските състави и индивидуални изпълнители в културно масови събития на селото и общината

**Самодейност** –Женска певческа Група за автентичен фолклор

 **КУЛТУРЕН КАЛЕНДАР ЗА 2022 Г. НА НЧ”ПРОБУДА 1923Г.” С.ЯВРОВО ОБЩИНА КУКЛЕН**

|  |  |  |  |
| --- | --- | --- | --- |
| 21.01.2022г. | НЧ”Пробуда -1923г.” в читалищен салон | Бабинден- Общоселско отпразнуване на обичая “Бабинден” в салона на читалището.  | Читалищно настоятелство |
| 19.02.2022г. | НЧ”Пробуда -1923г.” в библиотеката | Отбелязване на годишнината от гибелта на Апостола на свободата Васил Левски | Читалищно настоятелство |
| 20-27.02.2022г. | НЧ”Пробуда -1923г.” в залата за репетиции | Творческа работилница -да съживим традициите – направа на мартеници | Читалищно настоятелство |
| 01.03.2022г. | НЧ”Пробуда -1923г.” | Народен обичай „Мартуване” | Читалищно настоятелство |
| 03.03.2022г. | НЧ”Пробуда -1923г.” в читалищен салон | Честване на националния празник на Република България и 144г. от Освобождението  | Читалищно настоятелство |
| 08.03.2022г | НЧ”Пробуда -1923г.” в читалищен салон | Празнична вечер посветена на жената –сценки ,томбола ,празничен концерт | Читалищно настоятелство |
| Последния съботен ден от месец май | Явровски ритуал в параклиса „Свети Константин и Елена „с.Яврово | Вдигане на Куните  | Читалищно настоятелство ,Църковно настоятелство |
| 02.06.2022г. |  С.Яврово местност „Дучевото”  | Ден на Ботев и падналите в борбата за свободата на България.Поднасяне на венец и цветя пред паметника в с.Яврово на падналите в борбата за свобода явровци . | Читалищно настоятелство |
| 22.09.2022г. | С.Бъта  | Празник на шарената сол участие на Певческата група за автентичен фолклор | Читалищно настоятелство |
| 07.09.- 09.09.2022г. | Откриване на дните Яврово-„За Яврово с любов” | Откриване на дните Яврово-„За Яврово с любов”-Творческа работилница--„*Гозбите на Яврово”* - кулинарен базар с благотворителна цел  | Читалищно настоятелство |
| 08.09.2022г. | С.Яврово | Храмов празник на църквата „Света Богородица „- общо селски събор -двора пред кметството и читалището „*Гозбите на Яврово”* - кулинарен базар с благотворителна цел | Читалищно настоятелство ,Църковно настоятелство , и кметство с.Яврово |
| 12.09.2022г. | С.Куртово Конаре  | Фестивал на чушката и домата –Куртово Конаре Фест- участие на Певческата група за Автентичен фолклор | Читалищно настоятелство |
| 15.09.2022г. | С.Яврово  | Отбелязване годишнина от рождението на писателя Николай Хайтов –с плакат и цветя пред барелефа му в центъра на селото. | Читалищно настоятелство |
| 01.11.2022г. | НЧ”Пробуда -1923г | Честване Деня на Народните будители и ден на читалището ни – читалищен салон и посещение в библиотеката и музейните сбирки. | Читалищно настоятелство |
| 30.11.2022г. | НЧ”Пробуда -1923г.” в читалищен салон | Андреевден-Явровски ритуал в читалищен салон | Читалищно настоятелство |
| Месец Ноември  | С.Смилян Смолянско | Празник на смилянския фасул-участие на Певческата група за Автентичен фолклор и кул. шоу | Читалищно настоятелство |
| Месец декември  | Гр.Харманли  | Посещение в Дом за възрастни хора -изнасяне на концерт от Певческата група за Автентичен фолклор | Читалищно настоятелство |

Забележка: Посочените участия в национални и международни фестивали се осъществят при наличие на бюджетни или спонсорски средства.

Възможно е планът да претърпи промени и корекции през календарната 2022 година.

 **План на кръжоците за 2022г.**

**Кръжокът „Да съживим традициите”** е насочен към приобщаване на възрастните хора към дейността на читалището. Тези срещи, провеждани целогодишно имат не само практична, но и духовна цел.Изграждането на взаимодействие между хората и провокирането да творят, създава у тях усещане за приобщаване, полезност и развива творческия им дух.Предвидените изложби, не само на територията на село Яврово, но и в цялата община Куклен, са поле за изява на самобитния талант.

**Кръжок „ Да съживим традициите”:**

* -ръчна изработка на мартеници /целогодишно/, Материали за закупуване-прежда бяла и червена, мъниста, различни декорации

**Срок: постоянен**

**Отг.: Т.Дамянова и Чит.Настоятелство**

* -ръчна изработка на плетива /целогодишно/, Материали за закупуване-прежда различни цветове, шишове и обръчи за плетене

**Срок: постоянен**

**Отг.: Т.Дамянова и Чит.Настоятелство**

**Кръжок „Лятна занималня“-** тя е за най-малките потребители на библиотеката, до предучилищна възраст. Под ръководство на госпожа(възрастен), децата рисуват, изрязват и лепят върху различни материи.

**Срок:01.06.-01.09.2022г.**

**Отг.: Елена Костадинова, Златка Драганова и Мариана Добрева**

* -ръчна изработка на знамена, рекламни диплянки и брошури,/само през летните месеци/, Материали за закупуване-картони : цветни, шарени и бели, гланцови блокчета, дървени шишчета за скара, ножици, лепила ,тиксо, хартия А4(бяла и цветна)

 **Срок: 01.06-01.09.2022г.**

**Отг.: Т.Дамянова и Чит.Настоятелство**

* -ръчна изработка на предмети от естествени материали: ,/само през летните месеци/-шишарки, слънчогледови семена, листа от дървета, зърна от бобови растения, сухи цветя,/само през летните месеци/., Материали за закупуване: хартия А4(бяла и цветна), картони- цветни и бели, ножици, лепила ,тиксо

 **Срок: 01.06-01.09.2022г.**

**Отг.: Т.Дамянова и Чит.Настоятелство**

* -ръчна изработка на вази от различни видове буркани, ,/само през летните месеци/, Материали за закупуване- бои за рисуване върху стъкло, четки, макарони(различни видове-мидички ,спирали и други) за лепене ,силиконов пистолет и силикон за лепене върху стъклото, акрилни бои и спрейове за стъкло

**Срок:01.06.-01.09.2022г.**

**Отг.:Елена Костадинова,Златка Драганова и Мариана Добрева**

* Организиране на изложби на приложното творчество. ,/само през летните месеци/ Материали за закупуване-канапи и щипки за простор.

**Срок:01.06.-01.09.2022г.**

**Отг.:Елена Костадинова,Златка Драганова и Мариана Добрева**

**Кръжок „ Гозбите на Яврово“-**Приготвяне на ястия, характерни за селото. Приемственост между поколенията. Всеки желаещ ще може да готви под ръковоството на майстор, описание и рецепта,придружена със снимков материал. ,/само през летните месеци/ Материали за закупуване : Хранителни продукти за ястията.

**Срок:01.06.-01.09.2022г.**

**Отг.:Т.Дамянова и Чит.Настоятелство**

След всеки кръжок участниците се стимулират с различни награди.

 **Дни на Яврово „За Яврово с любов”**

* 07/08/09/септември 2022г.-Три дневни празници на село Яврово. Благотворителни кулинарни базари,събиране на снимков материал за издаване на печатно издание ”Гозбите на Яврово”.

**Срок: 01.06-01.09.2022г.**

**Отг.: Т.Дамянова, Елена Костадинова,Златка Драганова и Мариана Добрева**

**Чит.Настоятелство**

 Изготвил : Тодорка Дамянова

 Председател: Йордана Писанова

 **ОТЧЕТ ЗА 2021 ГОДИНА**

 **ЗА ОСЪЩЕСТВЕНИТЕ ЧИТАЛИЩНИ ДЕЙНОСТИ**

 **НА НЧ „ПРОБУДА 1923Г.“ С. ЯВРОВО, ОБЩИНА КУКЛЕН**

1. **ЗА ОРГАНИЗАЦИЯТА**

Народно читалище „Пробуда -1923г.”село Яврово, община Куклен е организация снестопанска цел, регистрирана по Закона на народните читалища и вписана в регистъра на Министерство на културата под № 1860.

Докладът за дейността му отчита изпълнението на дейностите по Годишната програма за развитие на читалищната дейност, разработена в изпълнение на чл. 26а, ал.2 от ЗНЧ и културния календар. През изминалата 2021 година екипът на читалището продължи успешно да развива дейности утвърждаващи го като съвременен културно-информационен център, да бъде привлекателно място за творчество , граждански инициативи и учене през целия живот, място за етичен диалог между поколенията .

**2.ЦЕЛИ И ЗАДАЧИ**

* През 2021 г.  дейността на НЧ „Пробуда -1923г.”село Яврово бе подчинена на :
* Осигуряване на свободен достъп до знания и информация на всички граждани.
* Подпомагане на любителското творчество.
* Етичен диалог между поколенията.
* Привличане на нови публики .
* Повишаване имиджа на читалището

**3.ОСНОВНИ ДЕЙНОСТИ**

За постигане на поставените цели през 2021 г. работата на читалището бе насочена да:

* Поддържа общодостъпна обществена библиотека с присъщите и библиотечно – информационни дейности
* Създава условия за публичен достъп до глобалното информационно общество и

информационните технологии чрез Интернет-комуникация, компютърно образование и компютърни услуги

* Организира културно-просветни изяви, самостоятелно или в партньорство с други организации и институции.
* Развива младежки дейности, в полза на най-широк кръг млади хора;
* Кандидатства и работи по проекти.

Дейността на читалището през изминалата 2021 г. беше насочена в постоянна и отговорна работа на Настоятелството  и участниците в Певческата група за автентичен фолклор за изпълнението на най- важната функция на читалището да бъде културно–просветен и информационен център за населението на Яврово. Читалището

продължи да развива основните си дейности :

- Любителско художествено творчество за деца и възрастни.

-Развитие на библиотечната дейност, обогатяване на фонда и формите за работа с читатели и ползватели на компютърната техника.

-Поддържане на читалищната база в добро състояние.

**4 . БИБЛИОТЕЧНА ДЕЙНОСТ**

Читалищната ни библиотека е съвременен обществен и информационен център.

Основните задачи в библиотечната работа през 2021 година бяха свързани с:

**-** Попълване на библиотечния фонд с нова литература;

- Осигуряване свободен достъп до информация и комуникация на всички читатели;

Държавната ни субсидия за 2021 г. беше 11484 лв. , която изразходвахме главно за заплати и

осигурителни вноски на читалищния служител .В читалището имаме регистрирани 64 членове . Броят на потребителите в библиотеката е 94 от тях под 14

години - 29 броя. Библиотечния фонд за 2020 г. е 3682 библиотечни единици. Спечелихме проект по програма на МК” Българските библиотеки-Съвременни центрове за четене и информираност” 2021 г. Проекта е на стойност 1139,55 лв. /хиляда сто тридесет и девет лв., петдесет и пет ст. С тази сума е закупена нова литература, с която се обогати библиотечния фонд на библиотеката при НЧ „Пробуда 1923г.“ с. Яврово, община Куклен, област Пловдив. Всички библиотечни документи (книги) са обработени и вписани в Инвентарна книга и в Книга за движение на библиотечния фонд. Придобитите книги по проекта са предимно заглавия от учебно – помощна, справочна и художествена литература, от които библиотеката се нуждае в значителна степен. Тъй като в с. Яврово, община Куклен няма друга библиотека, то читалищната изпълнява роля и на училищна. Благодарение на оказаната финансова подкрепа от Министерството на културата, библиотеката при читалището придоби нов облик и ще отбележи по – добра посещаемост от страна на жителите на населеното място.

 В работата на Настоятелството приоритет имаше развитието на

творчеството сред подрастващото поколение, разумното използване на финансовите средства и организиране на дейности по изпълнение на заложените в културния календар изяви и

събития. За изминалата 2021г. са проведени 8 броя събирания на настоятелството.

**5.ЛЮБИТЕЛСКО ТВОРЧЕСТВО**

През годината продължи работата си и Певческата Група за автентичен фолклор: -с. Яврово местни празници.

**6. КУЛТУРНА ДЕЙНОСТ**

През 2021 г. и до днес не спира разширяването на нашата дейност. В родното Яврово паметта на писателя, академик Н. Хайтов е жива .Много от нашите мероприятия са посветени на

него. За писателя - Яврово беше един огромен свят, извор на вдъхновение и размисъл. Тези, които го познаваха по отблизо знаят , че той обичаше родното си село до болка .

 В Яврово не е пресъхвала струята на

живота, не са престанали селските комини да пушат през вековете. Спомените и

преданията, песните и легендите показват, че явровци са били сърцати хора, които и в

най-тежките години не се бояли, когато  трябвало  да защитят  имот  и  чест, когато  трябвало да празнуват.

**7.ПОПУЛЯРИЗИРАНЕ ИМЕТО НА ЧИТАЛИЩЕТО**

От 2012 година имаме създадена страница във ФЕЙСБУК

Основно предизвикателство пред читалището е да промени хората , най-вече младите, от пасивността към една стабилна позиция на активни и ангажирани действащи лица на

променящото се динамично време.

**8. МАТЕРИАЛНО-ТЕХНИЧЕСКА БАЗА**

Технически ресурси: DVD player, мултимедиен проектор ,компютри-3 бр.,  ксерокс; скенер; принтер; мултифункционално устройство.

 **Разгърната площ :** **104** кв.м.

 Председател:Йордана Писанова